CELEX: 32021D1200
Language: bg
Date: 2021-07-19 00:00:00
Title: Решение (ОВППС) 2021/1200 на Съвета от 19 юли 2021 година за удължаване на мандата на председателя на Военния комитет на Европейския съюз и за назначаване на следващия председател на Военния комитет на Европейския съюз

21.7.2021   
               
               
                  BG
               
               
                  Официален вестник на Европейския съюз
               
               
                  L 259/6
               
            
         РЕШЕНИЕ (ОВППС) 2021/1200 НА СЪВЕТА
         от 19 юли 2021 година
         за удължаване на мандата на председателя на Военния комитет на Европейския съюз и за назначаване на следващия председател на Военния комитет на Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 240 от него,
         като взе предвид Решение 2001/79/ОВППС на Съвета от 22 януари 2001 г. за създаване на Военен комитет на Европейския съюз (1) и в частност член 3 от него,
         като има предвид, че:
         
                     (1)
                  
                  
                     Съгласно от Решение 2001/79/ОВППС председателят на Военния комитет на Европейския съюз (наричан по-нататък „Военният комитет“) се назначава от Съвета по предложение на Военния комитет, заседаващ на равнище ръководители на отбраната. В съответствие с посоченото решение мандатът на председателя на Военния комитет е тригодишен, освен ако Съветът не реши друго.
                  
               
                     (2)
                  
                  
                     На 20 февруари 2018 г. с Решение (ОВППС) 2018/297 (2) Съветът назначи генерал Claudio GRAZIANO за председател на Военния комитет, по изключение за срок от три и половина години, считано от 6 ноември 2018 г.
                  
               
                     (3)
                  
                  
                     На заседанието си от 19 май 2021 г. Военният комитет, заседаващ на равнище ръководители на отбраната, препоръча генерал Robert BRIEGER да бъде назначен за председател на Военния комитет за срок от три години, считано от 1 юни 2022 г.
                  
               
                     (4)
                  
                  
                     Поради това мандатът на генерал Claudio GRAZIANO като председател на Военния комитет следва да бъде удължен до началото на мандата на генерал Robert BRIEGER.
                  
               
                     (5)
                  
                  
                     Генерал Robert BRIEGER следва да бъде назначен за председател на Военния комитет от 1 юни 2022 г. до 31 май 2025 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Мандатът на генерал Claudio GRAZIANO като председател на Военния комитет на Европейския съюз се удължава до 31 май 2022 г.
         
         
            Член 2
            Генерал Robert BRIEGER се назначава за председател на Военния комитет на Европейския съюз от 1 юни 2022 г. до 31 май 2025 г.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 19 юли 2021 година.
            
               
                  За Съвета
               
               
                  Председател
               
               J. PODGORŠEK
            
         
         
            (1)  ОВ L 27, 30.1.2001 г., стр. 4.
         
            (2)  Решение (ОВППС) 2018/297 на Съвета от 20 февруари 2018 г. за назначаване на председател на Военния комитет на Европейския съюз (ОВ L 56, 28.2.2018 г., стр. 33).